text: Kui keegi noorte seltskonnas ütleb, et tahab tulevikus riigi tasandil midagi muuta ja poliitikasse minna, naerdakse ta välja ja küsitakse: kas sa tõesti tahad end sellesse ussipessa ära kaotada? Poliitikas pettunute sõnavõtud erakonna suuvoodriks olemisest ja lihtsalt liidritega kaasa noogutamisest on kinnistanud arusaama, et tegelikult ei ole poliitikas midagi Eestis paremaks muuta niikuinii võimalik.